คุณรู้ได้อย่างไรว่าคุณมีอยู่จริง
มันดูเป็นคำถามที่ชัดเจน จนกระทั่งคุณพยายามที่จะตอบมัน
แต่ลองคิดดูดีๆ
คุณรู้ได้อย่างไรว่าคุณมีตัวตนจริงๆ
ใน "การครุ่นคิดเกี่ยวกับปรัชญาที่หนึ่ง" เรอเน เดการ์ต พยายามที่จะตอบคำถามนี้
โดยทำลายอุปทานทางความคิดและความคิดเห็นทั้งหมดของเขา เพื่อเริ่มจากรากฐานอีกครั้ง
ความรู้ทั้งหมดของได้จากการตระหนักรู้ถึงโลก ผ่านสัมผัส
เหมือนกับคุณ ใช่ไหมล่ะ
คุณรู้ว่า คุณกำลังชมวีดีโอนี้ด้วยตา และได้ยินด้วยหูของคุณ
สัมผัสต่างๆ แสดงให้คุณเห็นถึงโลกอย่างที่มันเป็น
พวกมันไม่ได้หลอกลวงคุณ แต่บางอย่างก็ใช่
คุณอาจเคยเห็นใครที่อยู่ไกลๆ แล้วเข้าใจผิดเป็นอีกคน
หรือคุณมั่นใจว่าคุณจะจับลูกบอลที่ลอยมาได้ แต่มันกลับตกลงพื้นต่อหน้าคุณ
แต่ไม่เอาน่า ที่นี่ตอนนี้ คุณรู้หรอกว่า สิ่งที่อยู่ตรงหน้าคุณมันเป็นสิ่งจริงแท้
ตาของคุณ มือของคุณ ร่างกายของคุณ นี่แหละคุณ
มีแต่คนบ้าเท่านั้นที่จะปฏิเสธ และคุณก็รู้ว่าคุณไม่ได้บ้า
ใครก็ตามที่กังขาในสิ่งนั้นคงกำลังฝันอยู่
โอ้ ไม่ แล้วถ้าคุณกำลังฝันล่ะ
ฝันนั้นเหมือนจริง
คุณเชื่อว่าคุณกำลังว่ายน้ำ บิน หรือสู้กับสัตว์ประหลาดด้วยมือเปล่า
ในขณะที่ร่างจริงของคุณกำลังนอนอยู่บนเตียง
ไม่ ไม่ ไม่ เมื่อคุณตื่น คุณรู้ว่าคุณกำลังตื่น
อ้า! แต่ตอนที่คุณไม่ คุณก็ไม่รู้ว่าคุณไม่
ฉะนั้น คุณก็พิสูจน์ไม่ได้ ว่าคุณไม่ได้ฝัน
บางที ร่างที่คุณสัมผัสรู้ตัวอยู่ ไม่ได้อยู่ตรงนั้นจริงๆ
บางทีความจริงแท้ แม้กระทั่งแนวคิดที่เป็นนามธรรมของมัน
เช่นเวลา รูปทรง สี และจำนวน ทั้งหมดเป็นเท็จ
ทั้งหมดเป็นแค่การหลอกลวง ที่เป็นแผนการของปิศาจอัจฉริยะ
ไม่ จริงๆ นะ
เดการ์ต ถามว่า ถ้าเราสามารถลบล้าง ความคิดที่ว่าปิศาจอัจฉริยะตัวร้าย
ได้ลวงคุณให้เชื่อว่า ความเป็นจริง คือสิ่งจริงแท้
บางทีปิศาจนักหลอกลวงได้หลอกคุณ
โลก อุปทานของคุณที่มีต่อมัน ร่างกายของคุณเอง
คุณไม่ได้ลบล้างว่าพวกมันทั้งหมดเป็นแค่การสร้างขึ้น และคุณจะมีตัวตนได้อย่างไรเมื่อปราศจากมัน
มันเป็นไปไม่ได้ ดังนั้น คุณไม่มีตัวตน
ชีวิตเป็นแค่ความฝัน และฉันพนันได้เลยว่า คุณคงจะไม่พายเรือลอยชายสบายใจแน่ใช่ไหมล่ะ
ไม่เลย คุณกำลังแจวจ้ำพรวดอย่างเหน็ดเหนื่อย เหมือนไอ้เบ๊อะ ที่ถูกหลอกอยู่จริงไหม
คุณเริ่มคล้อยตามหรือยัง?
คิดว่ามันชักจูงคุณได้ไหม
ถ้าไม่ ดีแล้ว ถ้าคุณตอบว่าใช่ ก็ยิ่งดีใหญ่
เพราะว่าการที่ถูกชักจูง คุณจะบอกได้ว่าคุณกำลังถูกชักจูง
เราไม่สามารถที่จะไม่เป็นอะไรสักอย่างได้ ถ้าคุณคิดว่าคุณเป็นอะไรบางอย่าง
แม้ว่าคุณคิดว่าอะไรบางอย่าง ไม่เป็นอะไรสักอย่าง
เพราะว่าไม่ว่าคุณจะคิดอะไร คุณกำลังคิดอะไรบางอย่าง
หรืออย่างที่เดการ์ตพูดว่า "เพราะฉันคิด ฉันจึงมีอยู่"
และคุณก็เช่นกัน จริงๆ